《次韵赵达夫问疾》
元代·方回

烦君遣信问何如，霖雨无人叩陋居。
孰信着绵当夏半，自惊伏枕已旬余。
百年未办书传后，一壑犹欣服返初。
处约得衰更多病，从今誓与酒杯疏。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。